ལོ་ལ་སླེབས་པའི་པ་རྡོར་དང་།ལོ་ལ་སླེབས་པའི་ཚེ་བརྟན།ཀྲི་པུའི་ཧྲུའུ་ཅི་རྒན་གྲས་བདེ་ཆེན་ཕུན་ཚོགས།དམག་ཞབས་ཐིམས་པའི་དམག་མི་རྒན་གྲས་ཀའོ་ཧུང་སོགས་ཀྱིས་དཀའ་སྡུག་ཚད་མེད་མྱངས་ཡོད་ཀྱང་བློ་སྟོབས་ལ་འགྱུར་བ་མེད་པར་ལོ་ན་མཐོ་པོ་སླེབས་ཀྱང་ད་དུང་བྱས་རྗེས་གསར་པ་འཇོག་རྒྱུའི་ཆོད་སེམས་འཆང་བཞིན་ཡོད་པ་རེད།གུས་ཤིང་བརྩེ་བ་དང་གུས་བཀུར་བྱེད་འོས་པའི་ཏང་ཡོན་རྒན་གྲས་དང་ལས་བྱེད་པ་རྒན་གྲས་དེ་དག་མང་ཆེ་བས་དཀའ་སྡུག་ཚད་མེད་མྱངས་པས་བོད་རྙིང་པའི་དཀའ་སྡུག་ཁོང་ཚོའི་སེམས་ནང་བརྟན་པོར་ངེས་པ་དང་།ཁོང་ཚོས་དེ་སྔོན་ལེགས་སྐྱེས་མང་པོ་ཕུལ་མྱོང་བས་བོད་གསར་པའི་བདེ་སྐྱིད་ལྡན་པའི་འཚོ་བ་ཁོང་ཚོའི་གདོང་ལས་མངོན།ཁོང་ཚོས་མི་ཚེ་གང་པོ་གུང་ཁྲན་ཏང་གི་རྗེས་སུ་འབྲངས་ནས་རང་ཉིད་ཀྱི་འགྱུར་མེད་དད་སེམས་དང་ལྷག་བསམ་རྣམ་དག་ལ་བརྟེན་ནས་ལས་འཁྱུར་བྱས་པའི་འཚོ་བའི་ནང་བྱ་སྤྱོད་དངོས་ལ་བརྟེན་ནསལས་གནས་ལས་བྲལ་རུང་ཏང་དང་མི་བྲལ་བ་དང་།ལས་འཁྱུར་བྱས་རུང་སྙིང་སྟོབས་མི་ཉམས་པའིགུང་ཁྲན་ཏང་ཡོན་གྱི་དམ་བཅའ་ནན་པོ་མཚོན་པར་བྱས་ཡོད་པ་རེད།